114 



Paa Grund af sin Tilblivelsesmaade maa en Liste som 

 denne lide af mange Fejl; men forskjellige Omstændigheder 

 bevirke, at de ikke blive saa store, som man kunde vente. 

 Store Strækninger ere endnu ikke undersøgte, som man snart 

 vil se ved Gjennemlæsningen af Exkursionsberetningerne (og fra 

 andre Steder end de dér besøgte har jeg kun faa Notitser); 

 men dette opvejes ved Floraens store Ensformethed ; de ikke 

 besøgte Steder ere især Klitter og Klitsletter, og der vil man 

 sikkert ikke finde overmaade mange Arter, som ikke ere 

 nævnte her. Det vilde jo næsten udelukkende være Iagt- 

 tagelser fra Sommerferien, der meddeltes, og altsaa intet om 

 Foraarsfloraen, hvis ikke Professor Warming havde meddelt 

 nogle Optegnelser fra et Besøg i Skagen i Maj 1896. Ende- 

 lig var der jo saa mange Øjne, der saa, at sikkert ikke 

 mange Arter ere undgaaede Opmærksomheden paa de besøgte 

 Steder. Selvfølgelig bliver der endda en Del at tilføje til 

 Listen, men jeg tror dog, at den i det hele og store giver et 

 ret godt Billede af Egnens floristiske Karakter, som kan 

 tjene til Sammenligning med andre Lokalfloraer. Og endelig 

 haaber jeg, at den kan give en Vejledning for dem, der 

 senere ville besøge denne interessante Egn ; herved ville tillige 

 Manglerne komme frem ; jeg vil med Tak modtage Meddelelser 

 om de Tilføjelser eller Rettelser, der bør gjøres. 



Hvad nu selve Listens Indhold angaar, da har jeg i den 

 anført alle de Karsporeplanter og Blomsterplanter, som ere 

 iagttagne i den Del af Jylland, der ligger Nord for en 

 Linje fra Aalbæk over Gaardbogaard til Tværsted 

 Plantage; denne Grænse er selvfølgelig kun omtrentlig, 

 flere af de nævnte Lokaliteter ligge lidt Syd for den. For at 

 give en Forestilling om det nævnte Areals Størrelse skal jeg 

 nævne, at Afstanden fra Aalbæk til Grenen er c. 3 Mil (22 

 Km.), fra Aalbæk til Tværsted Strand c. 1,5 Mil (11 Km.); 

 selve Arealet er c. 2,5 □ Mil eller 138 □ Km. 



Arterne ere opførte familievis i den Orden, hvori de 

 findes i Raunkiærs Exkursionsflora; Artsomgrænsningen 



